ΓΡΑΠΤΗ ΕΡΩΤΗΣΗ E-3368/01

υποβολή: Erik Meijer (GUE/NGL) προς την Επιτροπή

(6 Δεκεμβρίου 2001)

Θέμα: Η άνιση μεταχείριση μεταξύ προσώπων ισραηλινήςπηκοότητας και η ανάγκη να μην εμπνευσθούν από την κατάσταση αυτή οι τελωνειακές, αστυνομικές και στρατιωτικέςπηρεσίες των κρατών μελών της ΕΕ

1. Θυμάται η Επιτροπή το γεγονός ότι κατόπιν αιτήματος του Γενικού Εισαγγελέα του κράτους του Ισραήλ αποφασίσθηκε η άρση της βουλευτικής ασυλίας του Άραβα βουλευτή Azmi Bishara λόγω των θέσεων που είχεποστηρίξει σχετικά με τη μόνιμη διένεξη μεταξύ Ισραήλ και Παλαιστίνης·

2. Μπορεί να επιβεβαιώσει η Επιτροπή το γεγονός ότι έκτοτε, άλλοι πέντε ισραηλινοί βουλευτές αραβικής καταγωγήςπόκεινται σε ενισχυμένο έλεγχο όσον αφορά το ενδεχόμενο ασυμβίβαστο των δηλώσεών τους με την ισραηλινή νομοθεσία στον τομέα της ασφάλειας, ενώ οι δηλώσεις των εβραίων συναδέλφων τους απαλλάσσονται από τον έλεγχο αυτό·

3. Είναι επίσης σε θέση η Επιτροπή να επιβεβαιώσει την είδηση ότι και σε πολλά άλλα επίπεδα οι αραβικής καταγωγής ισραηλινοίπήκοοιφίστανται όλο και πιο διαφορετική μεταχείριση έναντι των εβραίων συμπατριωτών τους, γεγονός που μεταφράζεται συγκεκριμένα — με το πρόσχημα των λόγων ασφάλειας — σε κατακράτηση απαραίτητων πληροφοριών (έναντι των ενδιαφερομένων και των δικηγόρων τους) στο πλαίσιο τακτικών δικαστικών διαδικασιών, σε διοικητικές κρατήσεις κατά τη διάρκεια των οποίων οι κρατούμενοιπόκεινται σε βασανιστήρια με το κάλυμμα του μετριασμένου σωματικού εξαναγκασμού που απαγορεύθηκε από το Ανώτατο Δικαστήριο το 1999, για να αφεθούν εν συνεχεία ελεύθεροι χωρίς εξηγήσεις, αναγκαστικό γδύσιμο και ανακρίσεις από τις τελωνειακέςπηρεσίες των εξωτερικών συνόρων, καθώς και διάφορες άλλες μορφές ρατσιστικής διάκρισης που αντιβαίνουν προς τη νομοθεσία περί ισότητας των προσώπων·

4. Ποιες πρωτοβουλίες έχει αναλάβει η Επιτροπή στο πλαίσιο των επαφών της με το κράτος του Ισραήλ, προκειμένου να τεθεί το ταχύτερο δυνατόν τέρμα στις ως άνω διακρίσεις μεταξύ πολιτών του Ισραήλ·

5. Ποια μέτρα έχει λάβει η Επιτροπή ούτως ώστε να μην χρησιμεύσουν οι πρακτικές που εφαρμόζει το Ισραήλ ως παράδειγμα προς μίμηση από τις αντιτρομοκρατικές μονάδες των τελωνειακών, αστυνομικών και στρατιωτικώνπηρεσιών των κρατών μελών, στερώντας έτσι τους κατοίκους των εν λόγω κρατών μελών από το δικαίωμα σε ίση μεταχείριση και σημαντικές ελευθερίες·

Πηγή: Η ολλανδική εφημερίδα De Volkskrant της 19ης Νοεμβρίου 2001.

Απάντηση του κ. Patten εξ ονόματος της Επιτροπής

(20 Φεβρουαρίου 2002)

1. Η Επιτροπή γνωρίζει ότι η κοινοβουλευτική ασυλία του μέλους της Knesset (MK) Azmi Bishara έχει αρθεί.

2. Η Επιτροπή δεν έχει πληροφορίες σχετικά με την πιθανή παρακολούθηση άλλων MK αραβικής καταγωγής.

3. Η Επιτροπή πληροφορήθηκε από διάφορες πηγές ότι η αραβική μειονότητα ενδέχεται να τυγχάνει διαφορετικής μεταχείρισης απ' ό,τι οι εβραίοι συμπατριώτες τους. Οργανώσεις για τα ανθρώπινα δικαιώματα ανέφεραν πολλές περιπτώσεις διοικητικής κράτησης αράβων πολιτών όπου τονίζεται ότι οι άραβες πολίτες επιτρέπεται ναπόκεινται σε αυστηρότερους ελέγχους ασφάλειας απ' ό,τι οι εβραίοι συμπατριώτες τους.

4. Το θέμα των δικαιωμάτων της αραβικής μειονότητας στο Ισραήλ τέθηκε επίσημα στο πλαίσιο του πολιτικού διαλόγου με το Ισραήλ. Η Κοινότητα δήλωσε ότι οι νόμιμες ανησυχίες του Ισραήλ όσον αφορά την ασφάλειά του πρέπει να αντιμετωπίζονται με πλήρη σεβασμό των δικαιωμάτων του ανθρώπου και στο πλαίσιο του κράτους δικαίου, σύμφωνα με το άρθρο 2 της συμφωνίας σύνδεσης Κοινότητας-Ισραήλ. Η Κοινότητα παρακολουθεί τακτικά τις εξελίξεις σχετικά με την αραβική μειονότητα στο Ισραήλ και χορήγησε χρηματοδοτική στήριξη στις οργανώσεις για τα ανθρώπινα δικαιώματα που προωθούν τα ίσα δικαιώματα και την δίκαια μεταχείριση της αραβικής μειονότητας.

5. Η Επιτροπή επιθυμεί να πληροφορήσει το Αξιότιμο Μέλος του Κοινοβουλίου ότι τα κράτη μέλη είναιπεύθυνα για την οργάνωση και τη λειτουργία τωνπηρεσιών τους για την καταπολέμηση της τρομοκρατίας.

Κατά συνέπεια, καμία διάταξη των ιδρυτικών συνθηκών της Ένωσης και της Ευρωπαϊκής Κοινότητας δεν επιτρέπουν στην Επιτροπή να παρέμβει στα κράτη μέλη προληπτικά και να τους προτείνει τον τρόπο με τον οποίον θα οργανώσουν τιςπηρεσίες τους.

Ωστόσο, στον τομέα της άσκησης των κοινοτικών αρμοδιοτήτων, η Επιτροπή φροντίζει ώστε να τηρούνται τα θεμελιώδη δικαιώματα.